**INFORMACINIŲ STENDŲ PAGAMINIMO IR JŲ ĮRENGIMO SUTARTIS NR.**

2025 m. \_\_\_\_\_\_\_\_\_\_\_\_ \_\_ d.

Panevėžys

**Panevėžio miesto savivaldybės administracija,** juridinio asmens kodas 288724610, kurios registruota buveinė yra Laisvės a. 20, Panevėžys, atstovaujama administracijos direktoriaus pavaduotojos, laikinai einančios Administracijos direktoriaus pareigas Gintautės Atkočienė veikiančio(-ios) pagal Panevėžio miesto savivaldybės administracijos nuostatus, patvirtintus Panevėžio miesto savivaldybės tarybos 2024 m. vasario 29 d. sprendimu Nr. 1-31 ,,Dėl Panevėžio miesto savivaldybės administracijos nuostatų patvirtinimo ir Savivaldybės tarybos 2023 m. kovo 22 d. sprendimo Nr. 1-81 pripažinimo netekusiu galios“ toliau – Pirkėjas),

Ir UAB „Reklamida“, įmonės kodas 302634999, kurios registruota buveinė yra Meistrų g. 1, Panevėžys atstovaujama direktoriaus Mindaugo Kriščiūno***,*** veikiančio(-ios) pagal įmonė nuostatus, (toliau – Pardavėjas),

(toliau kartu vadinama Šalys, o kiekviena atskirai – Šalis) sudarė šią Informacinių stendų pagaminimo ir įrengimo sutartį (toliau – Sutartis) ir susitarė:

**1. SUTARTIES OBJEKTAS**

1.1. Sutarties objektas – **informacinių stendų pagaminimas ir jų įrengimas** (toliau – Prekės).

1.2. Pardavėjas įsipareigoja perduoti PirkėjuiPrekes, o Pirkėjas įsipareigoja jas priimti ir už jas sumokėti Sutartyje nurodytą kainą Sutartyje numatytomis sąlygomis ir tvarka.

1.3. Prekėms keliami techniniai ir kiti reikalavimai, Prekių kiekiai ir jų įrengimo vietos aprašytos Sutarties priede – „Informacinių stendų aprašo parengimo, informacinių stendų pagaminimo ir jų įrengimo Panevėžio mieste techninė specifikacija“ (toliau – Techninė specifikacija), kuris yra neatskiriama Sutarties dalis.

1.4. Pardavėjas įsipareigoja iš anksto suderinti su Pirkėjo atsakingu asmeniu, kurio kontaktiniai duomenys nurodyti Sutartyje, Prekių įrengimo aprašą (projektą), parengtą pagal Techninėje specifikacijoje numatytus reikalavimus, taip pat – Prekių pristatymo ir įrengimo datą ir laiką.

1.5. Šioje Sutartyje nurodytų Prekių įsigijimas ir jų įrengimas numatomas finansuoti iš 2025 m. Panevėžio miesto savivaldybės biudžeto lėšų.

**2. PREKIŲ KAINA IR APMOKĖJIMO TVARKA**

2.1. Sutarčiai taikoma fiksuotos kainos kainodara. Pradinė Sutarties vertė (ji yra lygi Pardavėjo pasiūlymo kainai be pridėtinės vertės mokesčio (toliau – PVM), nurodytai už visą pirkimo dokumentuose ir Sutartyje nurodytą Prekių kiekį) ir Sutarties (Prekių) kaina yra 12000 Eur. (dvylika tūkstančių) be PVM, PVM 21% sudaro 2520 Eur. ( du tūkstančiai penki šimtai dvidešimt) Eur, kaina iš viso su PVM yra 14520 Eur (keturiolika tūkstančių penki šimtai dvidešimt).

2.2. Į Sutarties (Prekių) kainą įskaičiuotos visos su Sutarties tinkamu įvykdymu susijusios Pardavėjo išlaidos ir mokesčiai, įskaitant, tačiau neapsiribojant: Prekių gamybos fiskaliniai, muito ir importo mokesčiai, transportavimas, sandėliavimas, pakavimo, pakrovimo,pristatymo, iškrovimo, montavimo, įrengimo, paruošimo tinkamam naudojimui, taip pat visos su Prekių dokumentų, kurių reikalauja Pirkėjas, rengimu ir pateikimu susijusios išlaidos.

2.3. Mokėjimas atliekamas pristačius ir įrengus Prekes bei pateikus Pirkėjo ir Pardavėjo atstovų pasirašytą Prekių perdavimo–priėmimo aktą ir pristatytų Prekių vertei išrašytą Prekių sąskaitą faktūrą. Atsiskaitymui taikomas 30 kalendorinių dienų terminas.

2.4. Pardavėjas sąskaitas faktūras teikia tik elektroniniu būdu. Elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), Pardavėjas gali pateikti pasirinktomis priemonėmis. Europos elektroninių sąskaitų faktūrų standarto neatitinkančią elektroninę sąskaitą faktūrą Pardavėjas gali teikti tik naudojantis informacinės sistemos SABIS priemonėmis. Pirkėjas elektronines sąskaitas faktūras priima ir apdoroja naudodamasis informacinės sistemos SABIS priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Pirkėjo ir Pardavėjo bendravimas ir keitimasis informacija naudojantis SABIS.

2.5. Pirkėjui Prekės parduodamos ta kaina, kuri nurodyta Sutartyje ir nekinta per visą Sutarties trukmę. Šalys susitaria, kad Sutartyje nurodyta Sutarties kaina gali kisti (didėti ar mažėti) dėl Lietuvos Respublikos pridėtinės vertės mokesčio įstatyme nustatyto pridėtinės vertės mokesčio dydžio pasikeitimo. Tokiu atveju Sutarties kaina pasikeičia tiek, kiek pasikeičia mokestis. Sutarties kaina be PVM nekeičiama. Po naujo pridėtinės vertės mokesčio dydžio įsigaliojimo dienos už pristatytas ir Sutartyje numatyta tvarka priimtas Prekes sumokama šiame punkte nustatyta tvarka perskaičiuota kaina, o už pristatytas iki naujo pridėtinės vertės mokesčio dydžio įsigaliojimo dienos Prekes atsiskaitoma nekoreguota kaina. Ne vėliau nei per 5 (penkias) darbo dienas po naujo pridėtinės vertės mokesčio dydžio įsigaliojimo dienos perkamos Prekės įforminamos abiejų Sutarties Šalių pasirašomu papildomu susitarimu, kuris yra neatskiriama Sutarties dalis. Pasikeitus kitiems mokesčiams Sutarties kaina neperskaičiuojama.

2.6. Sutarties vykdymo metu pasikeitus PVM mokesčiui Sutarties kaina perskaičiuojama taip, kaip nurodyta Sutarties 2.5 punkte, ir tai nelaikoma Sutarties sąlygų keitimu.

2.7. Sutartyje numatyta Prekių kaina dėl bendro kainų lygio kitimo perskaičiuojama nebus.

**3. SUTARTIES GALIOJIMAS, PREKIŲ PRISTATYMO TERMINAI**

3.1. Sutartis įsigalioja, kai Sutartį pasirašo abi Sutarties Šalys ir galioja iki visiško Sutarties Šalių sutartinių įsipareigojimų įvykdymo arba Sutarties nutraukimo Sutartyje ar teisės aktuose nustatytais atvejais.

3.2. Prekių pagaminimo ir įrengimo trukmė – ne ilgesnė kaip **90 (devyniasdešimt) kalendorinių dienų** nuo Sutarties įsigaliojimo.

3.3. Prekių pristatymo terminas Šalių susitarimu gali būti pratęstas 1 (vieną) kartą ne ilgesniam nei 30 (trisdešimt) kalendorinių dienų laikotarpiui tik dėl aplinkybių, kurios nepriklauso nuo Pardavėjo ir kurių buvo neįmanoma numatyti sudarant Sutartį arba kurių joks patyręs Pardavėjas nebūtų galėjęs tikėtis ir tai įvertinti. Toks pratęsimas įforminamas Šalių pasirašomu susitarimu, kuris tampa neatskiriama Sutarties dalimi.

**4. SUTARTIES ĮVYKDYMO UŽTIKRINIMAS**

4.1. Sutartinių prievolių įvykdymas užtikrinimas netesybomis, t. y. delspinigiais ir bauda.

4.2. Jei Pardavėjas dėl savo kaltės nevykdo arba netinkamai vykdo sutartinius įsipareigojimus, ar Sutartis nutraukiama dėl Pardavėjo sutartinių įsipareigojimų nevykdymo ar netinkamo vykdymo, Pardavėjas turi sumokėti 2 000,00 (dviejų tūkstančių) Eur dydžio baudą per 5 (penkias) darbo dienas nuo Pirkėjo pareikalavimo, priešingu atveju Pirkėjas, raštu informavęs Pardavėją, turi teisę išskaičiuoti baudą iš Pardavėjui mokėtinų sumų.

4.3. Šioje Sutartyje nustatytos netesybos yra laikomos minimaliais, neįrodinėtinais Šalių nuostoliais.

4.4. Netesybų sumokėjimas nepanaikina kitos Šalies teisės reikalauti, kad kita Šalis kompensuotų jos patirtus nuostolius. Kiekviena iš Šalių turi teisę gauti iš kitos Šalies nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, neviršijant Pradinės Sutarties vertės.

**5. PREKIŲ KOKYBĖ IR GARANTIJA**

5.1. Prekėms suteikiama ne trumpesnė kaip 6 mėnesių garantija nuo Prekių perdavimo–priėmimo akto pasirašymo dienos.

5.2. Pardavėjas garantuoja Prekių kokybę ir paslėptų trūkumų, gedimų (defektų) nebuvimą.

5.3. Prekių kokybė visais atžvilgiais privalo atitikti Sutarties priede nurodytas Prekių technines charakteristikas bei kitus Sutarties reikalavimus.

5.4. Pardavėjas garantuoja, kad visos pristatytos ir įrengtos Prekės atitinka Europos Sąjungos šalyse galiojančius standartus ir Lietuvoje taikomas normas.

5.5. Jei Pardavėjas nepakeičia nekokybiškų Prekių kokybiškomis, kaip numatyta Sutarties 5.7 punkte, Pirkėjas turi teisę kviestis atitinkamų prekių ekspertizę atliekančios institucijos ekspertą (specialistą), kad įvertintų Prekių kokybę. Išlaidas už tokio eksperto (specialisto) paslaugas apmoka Pardavėjas.

5.6. Jei per garantinį terminą po Prekių perdavimo–priėmimo akto pasirašymo dienos išryškėja paslėptų Prekių (įskaitant jų įrengimą) trūkumų, gedimų (defektų), Pirkėjas apie šiuos trūkumus, gedimus (defektus) praneša Pardavėjui.

5.7. Garantinio laikotarpio metu, Pirkėjui pranešus apie nekokybiškas Prekes ar netinkamą jų įrengimą, Pardavėjas turi nemokamai pašalinti nustatytus trūkumus, gedimus (defektus) arba jas pakeisti į kokybiškas ne vėliau kaip per 20 (dvidešimt) kalendorinių dienų nuo gauto pranešimo. Pirkėjo pranešimai apie trūkumus, gedimus (defektus) turi būti pateikiami Pardavėjui raštu Sutartyje nurodytu adresu arba el. paštu. Jeigu per šį terminą Pardavėjas nepašalina Prekių trūkumų, gedimų (defektų), Pirkėjas turi teisę pasamdyti kitus asmenis, kad atliktų šį darbą Pardavėjo atsakomybe ir sąskaita. Tokiu atveju Pirkėjo patirtas išlaidas dėl trūkumų, gedimų (defektų) šalinimo privalo padengti Pardavėjas (lėšos išskaičiuojamos iš Pardavėjui mokėtinų sumų ar kompensuojamos kitaip).

5.8. Garantinio laikotarpio metu Prekes keičia ir su tuo susijusius garantinio remonto darbus (įskaitant visas transporto išlaidas) Pardavėjas atlieka savo jėgomis ir savo sąskaita, jei Prekių trūkumai/gedimai (defektai) atsirado ne dėl Pirkėjo ar kitų asmenų kaltės, kokių nors išorinių poveikių ir jei Prekės buvo eksploatuojamos vadovaujantis Prekių perdavimo metu Pardavėjo pateiktomis Prekių naudojimo rekomendacijomis ir nurodymais.

5.9. Garantinis laikotarpis visoms pakeistoms Prekėms, jų pakeistoms, įrengtoms ar suremontuotoms dalims vėl įsigalioja nuo tos dienos, kai buvo atliktas Pirkėjui priimtinas Prekių (jų dalių) pakeitimas, įrengimas ar remontas.

5.10. Jei Pirkėjas garantinio laikotarpio metu teisės aktų nustatyta tvarka perduos Prekes trečiai šaliai, tai 5.1 – 5.9 punktuose išvardytos Prekių garantijų sąlygos išliks nepakitusios.

5.11. Jeigu dėl Prekių kokybės, netinkamo įrengimo ar kitų garantinio laikotarpio metu atsiradusių Prekių trūkumų, gedimų (defektų) tarp Šalių kyla ginčas, Prekių neatitikimas nustatytiems reikalavimams turi būti patvirtintas nepriklausomo eksperto, jeigu Pardavėjas nesutinka kitaip. Eksperto išlaidas privalo apmokėti Šalis, kurios nenaudai priimtas eksperto sprendimas, arba abi Šalys, proporcingai patenkintų ir atmestų reikalavimų atžvilgiu.

**6. ŠALIŲ TEISĖS IR PAREIGOS**

**6.1. Pardavėjas įsipareigoja:**

6.1.1. sudarius Sutartį, tačiau ne vėliau negu Sutartis pradedama vykdyti, Pirkėjui pranešti tuo metu žinomų subtiekėjųkontaktinius duomenis ir jų atstovus*.* Pardavėjasprivalo informuoti apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau;

6.1.2. nuosekliai vykdyti Sutartį, t. y. parengtą Prekių įrengimo aprašą (projektą) (numatyta Techninėje specifikacijoje) suderinti su Pirkėju ir tik po to vykdyti Prekių gamybą, taip pat iš anksto suderinti Prekių pristatymo ir įrengimo datas, laiką su Pirkėjo atsakingu asmeniu, kurio kontaktiniai duomenys nurodyti Sutartyje; atlikti kitus įsipareigojimus, numatytus Sutartyje ir Techninėje specifikacijoje, įskaitant ir Prekių (kartu ir jų įrengimo) defektų šalinimą. Pardavėjas pasirūpina visa būtina įranga, transportu, darbų sauga ir darbo jėga, reikalinga Sutarčiai vykdyti;

6.1.3. prisiimti atsakomybę už Prekių žuvimo ar sugedimo riziką iki Prekių perdavimo–priėmimo akto pasirašymo momento;

6.1.4. kartu su Prekėmis pateikti Pirkėjui visą būtiną dokumentaciją.

6.1.5. nedelsiant informuoti Pirkėją, jei Sutarties vykdymo laikotarpiu Prekių gamyba ar tiekimas būtų nutraukiamas;

6.1.6. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą; Sutarties vykdymo laikotarpio pabaigoje Pirkėjui paprašius grąžinti visus iš Pirkėjo gautus Sutarčiai vykdyti reikalingus dokumentus;

6.1.7. bendradarbiauti su Pirkėju Sutarties vykdymo metu;

6.1.8. suteikti Prekėms ne trumpesnę kaip 6 mėnesių trukmės garantiją nuo Prekių perdavimo–priėmimo akto pasirašymo dienos;

6.1.9. vykdant Sutartį, laikytis vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Aprašas) 4.4.4 papunkčiu Pirkėjo savarankiškai nustatyto šio aplinkos apsaugos reikalavimo – mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija (įskaitant ir Prekių įrengimo aprašas (projektas)), Prekių perdavimo–priėmimo aktas Pirkėjui turi būti pateikti elektroniniu formatu, o dokumentacija, kuri turi būti pasirašoma, ir Prekių perdavimo–priėmimo aktas turi būti pasirašomi elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus pagal Aprašą.

**6.2. Pardavėjo teisės:**

6.2.1. teisė gauti Prekių kainą su sąlyga, kad jis tinkamai vykdo šią Sutartį;

6.2.2. Pardavėjas turi kitas teises, numatytas Sutartyje ir galiojančiuose Lietuvos Respublikos teisės aktuose.

**6.3. Pirkėjas įsipareigoja:**

6.3.1. priimti Šalių sutartu laiku pristatytas ir įrengtas Prekes, jeigu jos atitinka šios Sutarties ir Prekėms taikomus kitus kokybės reikalavimus;

6.3.2. priėmimo metu patikrinti perduodamas Prekes ir po patikrinimo pasirašyti Prekių gavimo dokumentus;

6.3.3. sumokėti Sutarties kainą sąlygose nustatyta tvarka ir terminais;

6.3.4. bendradarbiauti su Pardavėju Sutarties vykdymo metu.

**6.4. Pirkėjo teisės:**

6.4.1. nepriimti Sutarties reikalavimų neatitinkančių Prekių;

6.4.2. reikalauti, kad Pardavėjas tinkamai ir laiku vykdytų įsipareigojimus, nurodytus Sutartyje ir Lietuvos Respublikoje galiojančiuose teisės aktuose;

6.4.3. neapmokėti Europos elektroninių sąskaitų faktūrų standarto neatitinkančių sąskaitų faktūrų, jeigu Pardavėjas jas pateikia ne Sutartyje numatytomis priemonėmis;

6.4.4. prašyti Pardavėjo pateikti visus Prekių atitiktį Sutarties reikalavimams pagrindžiančius dokumentus;

6.4.5. Pirkėjas turi šios Sutarties ir Lietuvos Respublikoje galiojančių teisės aktų nustatytas teises.

**7. PREKIŲ TIEKIMO IR PRIĖMIMO TVARKA**

7.1. Visos Prekės turi atitikti Sutarties priede nustatytus reikalavimus ir Lietuvos Respublikoje galiojančiuose teisės aktuose nustatytus reikalavimus.

7.2. Prekes gali priimti tik šioje Sutartyje nurodytas, už Sutarties vykdymo priežiūrą atsakingas Pirkėjo atstovas (Sutarties 10.2 punktas) arba kitas Pirkėjo įgaliotas atstovas.

7.3. Pirkėjas ne vėliau kaip per 5 (penkias) darbo dienas pasirašo Pardavėjo pateiktą Prekių perdavimo–priėmimo aktą ir sąskaitą faktūrą.

7.4. Pirkėjas (ar jo atstovas) Prekių perdavimo–priėmimo akte savo parašu patvirtina, kad išvardintos Prekės perduotos Pirkėjui.

7.5. Pirkėjas, pasirašydamas Prekių perdavimo–priėmimo aktą (Prekių perdavimo–priėmimo aktas Šalių pasirašomas elektroniniais parašais (ADOC formatu)), patvirtina Prekių gavimo faktą, jei visos Prekės atitinka Sutartyje nustatytus reikalavimus, yra tinkamai pristatytos ir įrengtos bei įvykdyti kiti Sutartyje nustatyti Pardavėjo įsipareigojimai.

7.6. Pirkėjas turi teisę apžiūrėti, patikrinti, išmatuoti Prekes, jų dalis, taip pat tikrinti bet kokių Sutartyje numatytų Prekių paruošimą, kad galėtų įsitikinti, jog visos Prekės, jų dalys, atlikti Prekių įrengimo darbai yra reikiamos kokybės. Visi minėti tikrinimai atliekami Prekių ruošimo, įrengimo ar priėmimo vietoje.

7.7. Pirkėjas iki Prekių perdavimo–priėmimo akto pasirašymo turi teisę reikalauti, kad Pardavėjas savo sąskaita:

7.7.1. iki nurodyto termino iš priėmimo ir įrengimo vietos išvežtų Prekes, kurios neatitinka Sutarties reikalavimų;

7.7.2. pakeistų Sutarties reikalavimų neatitinkančias Prekes tinkančiomis prekėmis ir/ar įrengtų jas pagal Sutarties reikalavimus;

7.7.3. ištaisytų nurodytus trūkumus (defektus).

7.8. Nuo Prekių perdavimo–priėmimo akto Pirkėjo atstovo pasirašymo momento visa atsakomybė dėl Prekių atsitiktinio sugadinimo tenka Pirkėjui. Prarastas Prekes Pirkėjas turės atstatyti savo lėšomis.

7.9. Nuosavybės teisė į Prekes Pirkėjui pereina tada, kai Pirkėjo atstovas pasirašo Prekių perdavimo–priėmimo aktą, nurodo pasirašymo datą.

**8. SUBTIEKIMAS**

8.1. Pardavėjas Sutarties vykdymui pasitelkia subtiekėją (-us) – [*juridinio asmens pavadinimas, įmonės kodas, buveinės adresas, atliekamų darbų/paslaugų pavadinimas*]

*(duomenys įrašomi tik tuo atveju, jei pasitelkiamas subtiekėjas)* (toliau – Subrangovas/Subtiekėjas).

8.2. Pardavėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys.

8.3. Pardavėjas įsipareigoja užtikrinti, kad Sutartį vykdys Pirkime pasiūlyti ir (ar) kvalifikacinius reikalavimus atitinkantys Subtiekėjai. Pardavėjas yra atsakingas už Subtiekėjų vykdomą Sutarties dalį, lyg ją vykdytų pats, ir privalo užtikrinti, kad Subtiekėjai laikytųsi Sutarties nuostatų.

8.4. Pardavėjas neturi teisės keisti Subtiekėjų, kurių pajėgumais rėmėsi, be Pirkėjo raštiško sutikimo. Pakartotinis šio Sutarties punkto nesilaikymas bus laikomas esminiu Sutarties pažeidimu.

8.5. Subtiekėjų keitimas ar naujų Subtiekėjų pasitelkimas galimas tik tuomet, kai Pardavėjas Pirkėjui pateikia pagrįstą prašymą dėl Subtiekėjo, kuris nurodytas Sutartyje, keitimo ar naujo Subtiekėjo pasitelkimo, naujo ar keičiamo Subtiekėjo, kurio pajėgumais rėmėsi Pardavėjas, atitiktį Pirkimo dokumentuose nustatytiems kvalifikaciniams reikalavimams pagrindžiančius dokumentus ir Subtiekėjo pašalinimo pagrindų nebuvimą patvirtinančius dokumentus. Pirkėjui raštu sutikus su Subtiekėjo pakeitimu ar naujo Subtiekėjo pasitelkimu, Pirkėjas kartu su Pardavėju raštu sudaro susitarimą dėl Subtiekėjo pakeitimo ar naujo pasitelkimo, kurį pasirašo Šalys. Šis susitarimas yra neatskiriama Sutarties dalis. Naujas Subtiekėjas gali pradėti vykdyti jiems Pardavėjo pavestus įsipareigojimus pagal Sutartį ne anksčiau, nei bus pasirašytas šis susitarimas.

8.6. Subtiekėjams pageidaujant, Pirkėjas su jais atsiskaitys tiesiogiai. Apie šią galimybę Pirkėjas Subtiekėją informuos atskiru pranešimu per 3 (tris) kalendorines dienas nuo informacijos iš Pardavėjo apie pasitelkiamą Subtiekėją gavimo dienos. Norėdamas pasinaudoti tiesioginio atsiskaitymo galimybe, Subtiekėjas turi apie tai raštu ne vėliau kaip per 5 (penkias) kalendorines dienas informuoti Pirkėją. Tokiu atveju su Pirkėju, Pardavėju ir Subtiekėju bus sudaroma trišalė sutartis, kurioje pateikiama tiesioginio atsiskaitymo su Subtiekėju tvarka.

8.7. Trišalė sutartis turi būti sudaryta ne vėliau kaip iki pirmojo Pirkėjo atsiskaitymo su Subtiekėju. Šioje sutartyje nurodoma Pardavėjo teisė prieštarauti nepagrįstiems mokėjimams.

8.8. Subtiekėjas, prieš pateikdamas sąskaitą Pirkėjui, turi ją suderinti su Pardavėju. Suderinimas laikomas tinkamu, kai Subtiekėjo išrašytą sąskaitą raštu patvirtina atsakingas Pardavėjo atstovas, kuris yra nurodytas trišalėje sutartyje. Pirkėjo atlikti mokėjimai Subtiekėjui pagal jo pateiktas sąskaitas atitinkamai mažina sumą, kurią Pirkėjas turi sumokėti Pardavėjui pagal sutarties sąlygas ir tvarką. Pardavėjas, išrašydamas ir pateikdamas sąskaitas Pirkėjui, atitinkamai į jas neįtraukia Subtiekėjo tiesiogiai Pirkėjui pateiktų ir Pardavėjui patvirtintų sąskaitų sumų.

8.9. Tiesioginis atsiskaitymas su Subtiekėju neatleidžia Pardavėjo nuo jo prisiimtų įsipareigojimų pagal Sutartį.

8.10. Atsiskaitymai su Subtiekėju atliekami trišalėje sutartyje nurodytomis kainomis.

8.11. Jei tiesioginio atsiskaitymo metu paaiškėja, kad Subtiekėjo nurodyti faktiniai kiekiai / apimtys / mokėtinos sumos nesutampa su Pirkimo sutartyje nurodytomis, rizika prieš Pirkėją tenka Pardavėjui ir neatitikimai pašalinami Pardavėjo sąskaita.

**9. ŠALIŲ ATSAKOMYBĖ**

9.1. Pirkėjas, Sutartyje nustatytais terminais neatsiskaitęs už pristatytas Prekes, Pardavėjui pareikalavus, moka 0,02 (dviejų šimtųjų) % dydžio delspinigius nuo laiku neapmokėtos sumos be PVM už kiekvieną uždelstą dieną.

9.2. Jei Pardavėjas dėl ne nuo Pirkėjo priklausančių aplinkybių Prekių nepristato laiku, taip, kaip numatyta Sutartyje, Pirkėjas be oficialaus įspėjimo ir neprarasdamas kitų savo teisių gynimo būdų pradeda skaičiuoti 0,02 (dviejų šimtųjų) % delspinigius nuo laiku nepristatytų Prekių dalies kainos be PVM už kiekvieną uždelstą darbo dieną. Priskaičiuotus delspinigius Pirkėjas turi teisę išskaičiuoti iš Pardavėjui mokėtinų sumų.

9.3. Jei Pirkėjas nesilaiko Sutarties 6.1.9 papunktyje numatyto įsipareigojimo, susijusio aplinkos apsaugos reikalavimu, Pardavėjui taikoma 100,00 (vieno šimto) Eur dydžio bauda, kurią Pirkėjas turi teisę išskaičiuoti iš Pardavėjui mokėtinų sumų. Jei nustatoma, kad Pardavėjas daugiau kaip 2 (du) kartus nesilaiko aplinkos apsaugos reikalavimo, Pirkėjas turi teisę vienašališkai nutraukti šią Sutartį.

9.4. Delspinigių sumokėjimas neatleidžia Šalių nuo pareigos vykdyti šia Sutartimi prisiimtus įsipareigojimus.

**10. SUSIRAŠINĖJIMAS**

10.1. Pirkėjo ir Pardavėjo vienas kitam siunčiami pranešimai raštu lietuvių kalba. Siunčiami pranešimai turi būti siunčiami paštu, elektroniniu paštu arba įteikiami asmeniškai Sutartyje Šalių nurodytais adresais. Jei adresatas raštu praneša kitą adresą, tai dokumentai privalo būti pristatomi naujuoju adresu.

10.2. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti.

|  |  |  |
| --- | --- | --- |
|  | **Pirkėjas**  (atstovas / atsakingas asmuo) | **Pardavėjas**  (atstovas / atsakingas asmuo) |
| Vardas ir pavardė |  | Mindaugas Kriščiūnas |
| Pareigos | Vyriausioji specialistė | Direktorius |
| Adresas | Laisvės a.20, Panevėžys | Meistrų g. 1, Panevėžys |
| Telefonas | , 045501226 |  |
| El. paštas |  | reklamida@gmail.com |

10.3. Už Sutarties bei jos pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas, atsakinga(s) Panevėžio miesto savivaldybės administracijos Viešųjų pirkimų skyriaus [*atsakingo asmens pareigos, vardas, pavardė, tel., elektroninis paštas*].

10.4. Jei pasikeičia Šalies adresas ir/ar kiti duomenys, Šalis turi informuoti kitą Šalį ne vėliau kaip prieš 5 (penkias) darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

**11. GINČŲ SPRENDIMAS**

11.1. Šalių tarpusavio prieštaravimai ir nesutarimai sprendžiami derybomis. Prieštaravimai ir nesutarimai, kurių nepavyksta išspręsti derybomis per 20 (dvidešimt) kalendorinių dienų terminą, sprendžiami Lietuvos Respublikos teisės aktų nustatyta tvarka atitinkamos kompetencijos teisme, pagal Pirkėjo buveinės registracijos vietą.

**12. SUTARTIES NUTRAUKIMAS**

12.1. Sutartis gali būti nutraukta raštišku Šalių susitarimu arba vienos iš Šalių valia.

12.2. Pirkėjas turi teisę vienašališkai nutraukti šią Sutartį prieš terminą, įspėjęs raštu prieš 10 (dešimt) darbo dienų Pardavėją, kai:

12.2.1. Pardavėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose nustatyta tvarka susidaro analogiška situacija;

12.2.2. keičiasi Pardavėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

12.2.3. Pardavėjas sudaro subtiekimo sutartį be Pirkėjo sutikimo;

12.2.4. Pardavėjas nesilaiko Sutarties įvykdymo terminų;

12.2.5. kitais Lietuvos Respublikos viešųjų pirkimų įstatymo 90 straipsnyje numatytais atvejais;

12.2.6. Pardavėjas nevykdo kitų savo sutartinių įsipareigojimų ir tai yra esminis Sutarties pažeidimas.

12.3. Pardavėjas turi teisę vienašališkai nutraukti šią Sutartį prieš terminą įspėjęs raštu prieš 10 (dešimt) darbo dienų Pirkėją, kai Pirkėjas nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas.

12.4. Nutraukiant Sutartį parengiama ataskaita apie Sutarties nutraukimo dieną esančią Pirkėjo skolą Pardavėjui ir Pardavėjo nepristatytas Prekes Pirkėjui.

12.5. Nutraukus Sutartį dėl to, kad Pardavėjas neįvykdė ar netinkamai vykdė Sutartį, Pirkėjas vykdo Lietuvos Respublikos viešųjų pirkimų įstatymo 91 straipsnyje nustatytą prievolę Centrinėje viešųjų pirkimų informacinėje sistemoje paskelbti informaciją apie Sutartį neįvykdžiusį ar netinkamai ją įvykdžiusį Pardavėją.

12.6. Sutarties nutraukimas neatleidžia Šalių nuo delspinigių, priskaičiuotų iki Sutarties nutraukimo, mokėjimo.

**13. NENUGALIMOS JĖGOS (*FORCE MAJEURE*) APLINKYBĖS**

13.1. Nė viena Sutarties šalis nėra laikoma pažeidusi Sutartį arba nevykdanti savo įsipareigojimų pagal ją jei įsipareigojimus vykdyti jai trukdo nenugalimos jėgos aplinkybės, atsiradusios po konkurso nugalėtojo paskelbimo ar po Sutarties įsigaliojimo dienos.

13.2 Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.

13.3. Jei kuri nors Sutarties Šalis mano, kad atsirado nenugalimos jėgos aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Pirkėjas raštu nenurodo kitaip, Pardavėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos aplinkybės netrukdo, vykdyti.

13.4. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos, nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.

13.5. Jei nenugalimos jėgos aplinkybės trunka ilgiau kaip 30 (trisdešimt) kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Pardavėjui suteiktas, bet kuri Sutarties Šalis turi teisę nutraukti Sutartį, įspėdama apie tai kitą Šalį prieš 10 (dešimt) darbų dienų. Jei pasibaigus šiam 10 (dešimt) darbo dienų laikotarpiui nenugalimos jėgos aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.

**14. KITOS SĄLYGOS**

14.1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Lietuvos Respublikos viešųjų pirkimų įstatymo 17 straipsnyje nustatyti pagrindiniai pirkimo principai ir Lietuvos Respublikos viešųjų pirkimo įstatymo 89 straipsnyje nustatytos pirkimo sutarties keitimo jų galiojimo metu imperatyvios normos. Sutarties sąlygos keičiamos raštišku Šalių susitarimu, pridedant visą susijusią susirašinėjimo dokumentaciją, šie dokumentai yra neatskiriama Sutarties dalis.

14.2. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Šalims nesutarus dėl Sutarties sąlygų keitimo, sprendimo teisę turi Pirkėjas. Šalims tarpusavyje susitarus dėl Sutarties sąlygų keitimo, šie dokumentai įforminami Sutarties šalių atstovų pasirašomu susitarimu.

14.3. Jeigu pirkimo vykdymo metu nebuvo tikrinama Pardavėjo kvalifikacija dėl teisės verstis atitinkama veikla arba buvo tikrinama ne visa apimtimi, Pardavėjas įsipareigoja Pirkėjui, kad Sutartį vykdys tik tokią teisę turintys asmenys.

14.4. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Lietuvos Respublikos viešųjų pirkimų įstatymo 5 priede nurodytose tarptautinėse konvencijose.

14.5. Sutartis sudaroma lietuvių kalba.

14.6. Sutartis sudaroma 1 (vienu) egzemplioriumi ir Šalių pasirašoma kvalifikuotais elektroniniais parašais.

**15. SUTARTIES PRIEDAI**

15.1. Sutarties pasirašymo metu prie Sutarties pridedamas priedas – Informacinių stendų aprašo parengimo, informacinių stendų pagaminimo ir jų įrengimo Panevėžio mieste techninė specifikacija, kuri yra neatskiriama Sutarties dalis.

**16. SUTARTIES ŠALIŲ REKVIZITAI**

|  |  |
| --- | --- |
| **PIRKĖJAS**  Panevėžio miesto savivaldybės administracija  Kodas 288724610  Ne PVM mokėtojas  Laisvės a. 20, 35200 Panevėžys  A. s. LT05 7300 0100 0238 7621  Bankas Swedbank, AB, b. k. 73000  Tel. 0 45 501360  El. paštas [administracija@panevezys.lt](mailto:administracija@panevezys.lt) | **PARDAVĖJAS**  UAB „Reklamida“  Įmonės kodas302634999  PVM mokėtojo kodas LT100006158519  Meistrų g. 1, Panevėžys  A. s. LT 107181500008467645  AB „Artea“ banko kodas 71815  Tel. +37061493560  El. paštas reklaimda@gmail.com |

Administracijos direktoriaus pavaduotoja, Direktorius

Laikinai einanti Administracijos direktoriaus pareigas Mindaugas Kriščiūnas

Gintautė Atkočienė

Priedas prie sutarties Nr. 1

**INFORMACINIŲ STENDŲ APRAŠO PARENGIMAS\_**

**INFORMACINIŲ STENDŲ PAGAMINIMO IR JŲ ĮRENGIMO**

**PANEVĖŽIO MIESTE TECHNINĖ SPECIFIKACIJA**

1. Senų stovų išmontavimas bei išvežimas iš esamų vietų:
   1. Vysk. K. Paltaroko g. 18 ( 1 vnt. –„M“);
   2. G. Petkevičaitės g. (1 vnt.-„M“);
   3. J. Tilvyčio g. (1vnt. –„M“);
   4. J. Zikaro g. (1vnt. –„M“);
   5. Sausio 13-osios skvere ( 1 vnt. –„M“, 4 vnt. –„S“);
   6. Nepriklausomybės a. (2 vnt.-„S“) ;
   7. Maironio take (1 vnt.-„M“);
   8. K. Donelaičio g. (1 vnt. –„M“);
   9. Vilniaus g. (1 vnt.-„M“);
   10. Laisvės a. ( 2vnt –„S“).
2. Naujų informacinių stendų įrengimo aprašo (projekto) parengimas ir suderinimas su Užsakovu.
3. Naujų informacinių stendų gamyba pagal schemoje pažymėtus matmenis „L“ (1 vnt.170x60 cm.), „M“ ( 8vnt. 90x50 cm. ), „S“ (10 vnt. 55x20 cm) iš juodo metalo plieno 8 cm. storio. Informacinių stendų „M“ ir „S“ viršutinė dalis 350 mm, lenkta  45° laipsniu kampu su graviruota užrašo lentele, pagaminta iš 2 mm storio nerūdijančio plieno.
4. Stovų smėliavimas ir dažymas milteliniu būdu, juodais matiniais dažais.
5. Naujų lentelių „M“, „S“ iš nerūdijančio plieno gaminimas  (2 mm. storio), bei tekstų graviravimas, pagal pateikta užsakovo užsakymą.
6. Pagamintų lentelių tvirtinimas prie stovų.
7. Ant informacinių stovų kiaurai išfrezuotas naujas Panevėžio miesto logotipas.
8. Informacinis stendas „L“. Gaminys iš 8 mm plieno, dažyto milteliniu būdu TAL 9004. Stendas įbetonuojamas, danga privedama prie informacinio stendo. Ant stendo klijuojamas lipdukas su grafine informacija. Stendo apatinėje dalyje klijuojamas Panevėžio miesto logotipas per visą stendo plotį. Aukštis: 170 cm., plotis: 60 cm., storis:8 cm. Grafinė spauda ant lipduko, kuris klijuojamas ant plieno dydis 100 cmx 55 cm.
9. Naujų stovų atvežimas į nurodytas vietas, bei jų pastatymas (duobių iškasimas, betonavimas, aplinkos tvarkymas šalia stovo), 19 vnt.

Teritorijų planavimo ir architektūros

skyriaus vedėjas

Teritorijų planavimo ir architektūros skyriaus

vyriausioji specialistė